《塞下曲四首 其四》
明代·郑岳

豪酋相雠杀，奔溃入西番。西番不能制，被驱若孤豚。

番夷势渐合，种类日益繁。长驱向洮岷，千里沙尘昏。

我兵既寡弱，剪灭何敢论。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。